Andrew Thomas (pêl-droediwr)

Chwaraewr pêl-droed o Gymru yw Andrew Thomas. Chwaraeodd dros 400 o gemau i Gaersws yn Uwch Gynghrair Cymru gan arwain y clwb i Gwpan y Gynghrair deirgwaith ac i Ewrop yn Nhlws Intertoto.

Chwaraeodd Thomas i dimau ieuenctid Caersws cyn chwarae i’r clwb am 15 tymor yn Uwch Gynghrair Cymru. O dan y rheolwr Mickey Evans, roedd yn gapten ac yn graig amddiffynnol mewn tîm enillodd Gwpan y Gynghrair yn 2000-01, 2001-02 a 2006-07.

Yn 2002 Thomas oedd capten y clwb pan chwaraeodd Caersws yn erbyn PFC Marek o Fwlgaria, y tro cyntaf i'r clwb ymddangos mewn cystadleuaeth Ewropeaidd. Symudodd Thomas i’r Drenewydd yn 2008 a chwaraeodd i’r clwb am ddau dymor gan orffen ei yrfa wedi chwarae 522 o gemau, yr ail nifer fwyaf o gemau’n holl hanes y gynghrair.

Cafodd ei urddo'n aelod o Oriel Anfarwolion Uwch Gynghrair Cymru ym mis Hydref 2012.

Cyfeiriadau

Categori:Pêl-droedwyr o Gymru
Categori:Chwaraewyr C.P.D. Y Drenewydd
Categori:Aelodau Oriel Anfarwolion Uwch Gynghrair Cymru